VANHA TESTAMENTTI AVAUTUU
HESEKIEL, Osa 3
Jatketaan Hesekielin kirjan tutkimista.
Tarkastelimme lukuja 4―24, jotka kertovat Jerusalemista ja sen tuhosta.
Juutalaiset eivät uskoneet, että Jerusalem tuhoutuisi.
Hesekiel varoitti sitkeästi:
"Se tapahtuu. Silloin tiedätte, että minä olen Herra."
Siirrymme keskijaksoon, profetioihin, jotka hän antoi 36―37-vuotiaana,
Ensimmäisen ja toisen jakson välissä on muutaman vuoden tauko.
Kun Jerusalem kukistui, naapurikansat riemuitsivat.
Mahdatteko tuntea "Hip, hip hurraa!" -huudahduksen alkuperää?
Hip-sana tulee "Jerusalem on kukistunut" -lauseen alkukirjaimista.
Se oli alun perin antisemitistinen riemuhuuto.
"Jerusalem on kukistunut! Hip, hip hurraa!"
En enää pysty sanomaan sitä.
Naapurikansat sanoivat: "Hip, hip hurraa! Jerusalem on kukistunut!"
He käyttivät hyödykseen babylonialaisten hyökkäystä.
Edomilaiset ja ammonilaiset raastoivat jäljelle jääneitä surutta.
Se selittää joidenkin psalmien katkeruuden.
Psalmi 137 kirjoitettiin Babylonissa: "Pajuihin ripustimme kanteleemme."
"Kuinka me voisimme veisata Siionin virsiä vieraalla maalla?"
"Vangitsijamme vaativat meiltä lauluja, mutta miten voisimme veisata?"
"Mieluummin tarttukoon kieleni suuni lakeen ja hervotkoon oikea käteni."
Se loppuu katkeraan huudahdukseen:
"Autuas se, joka ottaa sinun pienet lapsesi ja murskaa ne kallioon!"
Hyökkääjät murskasivat vauvojen kalloja Jerusalemin muuria vasten.
Se oli huuto sydämestä: "Kunpa joku kohtelisi teitä, niin kuin te meitä."
Hesekiel profetoi keskijaksossa, -
miten Jumala kostaa naapurikansoille kukistuneen Jerusalemin riiston.
Ennustukset ovat uskomattoman yksityiskohtaisia.
Hesekiel ennusti esimerkiksi Tyyron kukistumisen.
Tyyro oli kalastussatama Välimeren itärannalla.
Vajaan kilometrin päässä rannasta oli saari, mutta Tyyro oli mantereella.
Hesekiel ennusti, että Tyyro hävitetään maan tasalle -
ja koko kaupunki heitetään mereen.
Kalastajat kuivattaisivat verkkojaan siellä, missä Tyyro ennen sijaitsi.
Mitään kaupunkia ei ole heitetty mereen, ei ennen eikä jälkeen.
Tyyro heitettiin mereen.
Aleksanteri Suuri marssi armeijansa kanssa Egyptiä kohti.
Tyyron asukkaat menivät veneillä saarelle.
He tiesivät, ettei Aleksanterilla ollut laivastoa.
Aleksanteria ei turhaan kutsuttu suureksi.
Hän sanoi: "Heittäkää kaupunki mereen ja rakentakaa tie saarelle."
He heittivät jokaisen tiilen, kiven ja pölkyn mereen ja tekivät tien.
Aleksanteri hoiteli heidät.
Hiekka on kasautunut Aleksanterin rakentamaa maakannasta vasten, -
niin että rantaviiva ei ole suora, vaan se tekee mutkan Tyyron kohdalla.
Vanhan Tyyron paikalla on paljas kallio, -
jolla kalastajat kuivattavat verkkojaan.
Ennustuksen toteutumisen todennäköisyys on 1:75 000 000.
Hesekiel ennusti sen vuosisatoja etukäteen.
Hän ennusti, mitä Egyptille ja Juudan naapurikansoille tapahtuisi.
Hänen profetiansa kävi toteen.
Hän profetoi idässä Ammonia, Mooabia ja Edomia vastaan.
Petra on sama kuin Seirin vuori. Edomhan on Eesau.
Kiista ulottuu aina Jaakobin ja Eesaun aikoihin.
Samoin arabien ja Israelin konflikti juontaa juurensa Ismaeliin ja Iisakiin.
Hesekiel mainitsee Filistean Juudan länsipuolella, -
Tyyron ja Siidonin pohjoisessa ja Egyptin etelässä.
Hän kokoaa ne ja sanoo:
"Kun nämä tapahtuvat heille, silloin he tietävät, että minä olen Herra."
Keskijakso on suoraviivainen.
Esimerkkinä erityisestä ylpeydestä Hesekiel nostaa Tyyron kuninkaan.
Monet pitävät sitä vertauskuvana saatanan ylpeydestä.
Tyyron kuningasta ja paholaista toki yhdistää julkea ylpeys.
Tyyron kuningas sanoi: "Minä olen jumala."
Faraokin väitti itsestään samaa.
Hän jopa sanoi: "Minä tein Niilin."
Hän saattoi rakennuttaa kanavia, mutta hän väitti tehneensä Niilin.
On äärimmäistä ylpeyttä kuvitella olevansa Jumala -
ja kuvitella luoneensa kaiken. Jumala ei jätä sitä rankaisematta.
Jumala ei siedä ihmisylpeyttä.
On äärimmäinen synti kohottaa itsensä Jumalan veroiseksi.
Aadam ja Eevakin halusivat tulla Jumalan kaltaisiksi.
He olivat jo Jumalan kuvia, mutta he halusivat Jumalan vallan ja voiman.
Sivuutan keskijakson nopeasti. Se ei kaipaa juurikaan selityksiä.
En pureksi teille asioita valmiiksi. Haluan, että itse tutkitte tekstiä.
Annan muutamia avaimia, jotka avaavat vaikeita kohtia.
Jerusalem tuhottiin 587 eKr.
Hesekielin saarnojen sävy muuttui täysin pessimismistä optimismiksi.
Kosto naapurikansoille oli hyvä uutinen Juudalle, -
mutta nyt uutiset olivat vielä paremmat: Juuda palaisi kotiin.
Se on koskettavaa. "Palaamme kotiin!"
Eikö ole kauheaa, kun joutuu sairaalaan ja sairaalavaatteisiin?
Eikö tunnukin ihanalta, kun lääkäri antaa luvan mennä kotiin?
Kotiinpaluu herättää ihania tunteita.
Tarkastellaanpa tätä positiivista ja optimistista hyvää uutista.
Hyvät uutiset tekevätkin Hes. 33―39:stä suositun.
Hes. 33 on tärkeä. Siinä puhutaan vartijoista.
Vartijan tehtävä on seistä kaupungin muurilla tarkkaamassa horisonttia -
ja varoittaa kaupunkia mahdollisista uhkista.
Jumala oli asettanut Hesekielin vartijaksi.
Jos vartiosotilas ei huomannut vihollisen tuloa, -
hän maksoi siitä hengellään. Hän sai kuolemantuomion.
Eräs vartiossa ollut brittisotilas nojasi vartiokoppia vasten ja nukahti.
Hän raotti silmiään ja näki komentavan upseerin edessään.
Hän sulki silmänsä ja sanoi: "Aamen."
Upseeri sanoi: "Hyvä. Jatkakaa!"
Hän olisi ansainnut ansiomerkin aloitekyvystä -
ja nopeasta reagoinnista.
Vartija maksaa hengellään, jos hän nukahtaa tai ei huomaa vihollista.
Jumala sanoi: "Vartija, ellet varoita kansaani, maksat sen verelläsi."
"Jos varoitat kansaa, vastuu siirtyy pois harteiltasi."
"Jos ihmiset eivät välitä varoituksista, he maksavat sen omalla verellään."
Hesekielin kirjan tunnetuimpia kohtia on se, jossa Jumala sanoo:
"Etsin yhtä miestä, joka seisoisi muurinaukossa, mutta en löytänyt."
Vartija oli Hesekiel. Hän tosin ei ollut Jerusalemissa, vaan Babylonissa.
Kun hän näki katastrofin lähestyvän, hänen piti varoittaa kansaa.
Jos hän epäonnistuisi, hän joutuisi maksamaan verellään.
Hänellä ei ollut muuta vaihtoehtoa kuin hoitaa tehtävänsä.
Hes. 34:ssä puhutaan hyvistä ja pahoista paimenista.
Huonoja paimenia olivat profeetat, papit ja kuninkaat, -
jotka eivät hoitaneet tehtäviään eivätkä huolehtineet Israelista.
Hes. 34:n lopussa Jumala sanoo: "Minä olen heidän hyvä paimenensa."
Jeesus poimi sen ja sanoi: "Minä olen Hyvä Paimen."
Hän vertasi itseään pahoihin paimeniin.
Kun Jeesus puhuu Hyvästä Paimenesta Joh. 10:ssä, -
Hän viittaa suoraan Hes. 34:ään.
Raamattu ei ikinä syytä lampaita, jos lauma voi huonosti.
Sama periaate pätee seurakuntiin.
Paimenet ovat vastuussa lauman tilasta, eivät lampaat.
Siksi Israelin johtajia pidettiin päävastuullisina kansan tilasta.
Siirrytään sitten Hes. 37:ään ja kuiviin luihin. Kaikki tuntevat ne.
Niistä on kirjoitettu monia lauluja.
Harvat jatkavat kahteen sauvaan, vaikka ne ovat yhtä tärkeät.
Hesekielin piti ottaa kaksi sauvaa ja pitää niitä kädessään vierekkäin.
Jumala sanoi: "Kirjoita toiseen sauvaan Efraim-sana."
Pohjoisen kymmentä heimoa oli alettu kutsua Efraimiksi.
Toiseen sauvaan piti kirjoittaa Juuda-nimi.
Kaksi sauvaa sulautuisivat yhdeksi.
Jotkut pitävät sitä näkynä. Uskon, että se oli ihme, kuten Mooseksen sauva.
Sauvat sulivat yhteen. Jumala lupasi tehdä heistä jälleen yhden kansan.
Hän olisi heidän Paimenensa.
Siksi Jeesus sanoi kokoavansa lampaita myös muista laumoista:
"on oleva yksi lauma ja yksi paimen".
Se nousee Hes. 37:stä. Lukekaa sauvoihin saakka.
Muutama vuosi sitten näin näyn kahdesta sauvasta, -
joita pidettiin päät vastakkain.
Toinen oli "karismaattinen", toinen "evankelikaalinen".
Ne sulivat yhdeksi Jumalan kädessä.
Niin syntyi Sana ja Henki yhdessä -kirjani, jota voitte tilata.
Siinä tuli pieni mainospuhe.
Kaksi sauvaa tulevat yhdeksi Jumalan kädessä.
Hes. 38:ssa on erikoinen profetia, joka ei ole vielä toteutunut.
Se kertoo Googista ja Maagogista.
Älkää kysykö, mitä se tarkoittaa.
Selitän sen, kun se tapahtuu.
Nimet tulevat esiin uudelleen Ilmestyskirjan lopussa.
Se ei ole vielä tapahtunut. Pohjoisessa kehittyy suuri konflikti.
Emme tiedä, kuka hyökkää. On vain odotettava.
Hesekiel katsoi kaukoputkella kaukaiseen tulevaisuuteen.
Se ei ole toteutunut, mutta se toteutuu vielä ennen kaiken loppua.
Eräs mielenkiintoinen sanapari toistuu Hes. 33―39:ssä -
kaikkiaan 77 kertaa.
Mahdatteko arvata, mikä se on?
Sen sanotaan olevan englannin kielen pisin lause.
Teistä monet ovat lausuneet sen:
"Minä tahdon."
Se on pisin. Se on elinkautinen.
Se liittyy vihkiseremoniaan.
Siinä ei sanota: "Minusta tuntuu", vaan: "Tahdon!"
Se on liittosanonta.
Se sanotaan 77 kertaa Hes. 33―39:ssä.
"Minä tuon teidät kotiin. Olen teidän Jumalanne."
"Annan teille hyviä paimenia. Minä teen sitä. Minä teen tätä."
Aviomies-Jumala puhuu tottelemattomalle vaimolleen:
"Olemme naimisissa. Minä pidän kiinni liitosta omalta osaltani."
Merkitkää Raamatussa kohdat, joissa Jumala sanoo, mitä Hän aikoo tehdä.
Jumala on sitoutunut kansaansa, vaikka se on ollut tottelematon.
Kun Jumala solmi liiton Israelin kanssa kauan sitten Siinailla, -
Hän sanoi: "Te vielä rikotte tämän liiton, mutta minä en ikinä riko sitä."
Hän sanoo 5. Moos. kirjassa: "Joudun karkottamaan teidät maasta," -
"mutta tuon teidät aina takaisin."
Israel on tänä päivänäkin omassa maassaan.
Silti heidän täytyy elää oikein.
Emme tue Israelia ehdoitta.
Se on yhä vastuussa Jumalalle vanhurskaudesta -
ja siitä, miten se kohtelee maassa asuvia muukalaisia.
Jumala voi karkottaa heidät jälleen, mutta Hän tuo aina heidät takaisin.
Kun Jumala sanoo "Tahdon", se on jotakin kallisarvoista.
Kun Jumala tuo heidät takaisin karkotettuaan heidät, -
"silloin kansat tietävät, että minä olen Herra."
Se tapahtuu julkisesti.
Naapurikansat eivät välttämättä pidä siitä, mutta Jumala tuo heidät takaisin.
Lue Room. 9―11.
He ovat saattaneet hylätä Jumalan, mutta Jumala ei ole hylännyt heitä.
Jumala vihaa avioeroa.
Kirjan loppuosa on vaikeaselkoisin. Se jättää ilmaan kysymyksiä.
Hes. 40―48 ovat uudenlaista profetiaa.
Hän sai ne pakkosiirtolaisuutensa 25. vuotena.
Hän on tarkka vuosista. Näin asiat asettuvat historiallista taustaa vasten.
Jos profetioiden ajankohdat on ilmoitettu Raamatussa, -
on tärkeä sijoittaa profetia historialliseen asiayhteyteensä.
Jotkin profetiat ovat ajattomia. Toisten ajankohta on tarkasti määritetty.
Kun Hesekiel oli 50, hän sai näyn tulevaisuudesta ja temppelistä.
Se tapahtui pakkosiirtolaisuuden myöhäisessä vaiheessa, -
lähellä kotiinpaluun ajankohtaa. Se on pelkkää hyvää uutista.
Ensimmäinen jakso oli pelkkää pahaa. Loppujakso on pelkkää hyvää.
Sen tarkoitus on valaa toivoa.
Näin pysyvät usko, toivo ja rakkaus. Niistä laiminlyödyin on toivo.
Nykyään saarnataan paljon uskosta ja rakkaudesta, mutta vähän toivosta.
Siksi tein Viimeiset tapahtumat -opetusvideon.
Menetämme näkyä tulevaisuuteen ja keskitymme liikaa nykyisyyteen.
Raamattu on täynnä tulevaisuuden toivoa.
Hesekielin piti valaa toivoa pakkosiirtolaisuuteen vietyihin.
Olisi varmaa, että he pääsisivät takaisin omaan maahansa.
Jumala ei salli Israelin hävitä maailmasta.
Taivas ja maa katoavat, -
mutta Jeesuksen mukaan tämä rotu ei katoa.
Se ei ole kadonnut. Se todistaa, että Israelin Jumala on todellinen.
Raamattua ei voi tuhota, sillä se on Jumalan kirja.
Jeesusta ei voi tuhota, koska Hän on Jumalan Poika.
Juutalaisia ei voi tuhota, koska he ovat Jumalan kansa.
Jumalan omaa ei voi tuhota.
Kansalle ja eritoten Hesekielille suurin menetys oli temppelin menettäminen.
Tuntui, että kaikki loppui siihen.
He olivat ajatelleet, ettei Jumala sallisi oman huoneensa tuhoamista.
Kuitenkin se oli nyt poissa. Se oli heistä pahinta.
Sen jälkeen heidän on pitänyt kokoontua synagogissa.
Heillä ei vieläkään ole temppeliä.
Hes. 40―42:ssa temppelirakennus kuvataan hyvin yksityiskohtaisesti.
Jälleenrakennustyötä varten annettiin rakennussuunnitelma.
Katsotaan muutamaa asiaa.
Tässä on uuden temppelin pohjapiirros.
Olen saanut sen eräältä arkkitehdiltä.
Sen sisälle mahtuisi 13 keskikokoista katedraalia.
Se on siis valtavan kokoinen.
Siinä on upeita huoneita ja portteja.
Se on melko erilainen verrattuna Salomon temppeliin.
Se on paljon suurempi.
Siinä ei ole Kaikkeinpynintä, liitonarkkia eikä näkyleipäpöytää.
Ne olivatkin jo kadonneet.
Hes. 43:ssa hän näkee näyssä, miten kirkkaus palaa temppeliin.
Kun Salomo sai temppelin valmiiksi, kansa rukoili -
ja kirkas valo täytti koko temppelin.
Tarvittiin esirippu peittämään sen. Muuten kaikki olisivat sokaistuneet.
Hesekiel näki kirkkauden lähtevän temppelistä.
Nyt hän näki, että se palaa jälleen.
Siellä on alttari ja uhreja, mutta Hes. 44:n mukaan ei ole ylipappia.
Kun juutalaiset palasivat pakko- siirtolaisuudesta, heillä oli ylipapit.
Jeesuksen aikana temppelissä oli ylipappi, Kaifas.
Hesekielin tulevaisuudennäyssä ei ole ylipappia.
Hänen paikkansa on ottanut kuningas.
Kuningas pitää hallussaan korkeinta virkaa ― kuningas, joka on pappi.
Pohjimmiltaan hän on kuningas.
Näyn ainoat papit olivat Saadokin pojat, Hesekielin perhe.
En usko, että se oli lihallista, vaan Herra sanoi, että papin piti olla oikea.
Hes. 45:ssä maa on jaettu sukukuntien kesken -
maakaistaleina pohjoisesta etelään. Se on uudenlainen jako.
Sitten kerrotaan uhrien ja juhla- aikojen ennalleen asettamisesta.
Ainoastaan helluntaita ei mainita.
Uudessa kalenterissa ei ole helluntaita. Miettikääpä sitä
Hes. 47:ssä on näky uudesta virrasta Lähi-idässä.
Luvatun maan ainoat oikeat joet ovat ne, -
jotka laskevat Välimereen Juudean vuorilta.
Jordanvirta ei ala mistään eikä laske mihinkään.
Se juoksee hautavajoamassa, joka jatkuu Afrikkaan ja Tansaniaan.
Sitä kutsutaan Isoksi hautavajoamaksi.
Hautavajoaman ja samalla koko maailman matalin kohta on Jeriko.
Jordanvirta laskee Kuolleeseenmereen ja päättyy siihen.
Kuolleenmeren pinta on noin 500 metriä merenpinnan alapuolella.
Haihtuminen on voimakasta. Siksi suolapitoisuus on jopa 28 %.
Siksi Kuolleessameressä voi kellua ja vaikkapa lukea kirjaa. Se on hauskaa.
Sukeltaminen on vaarallista.
Jalat jäävät kellumaan pinnalle, eikä pääse ylös.
Kerron tämän siksi, että Hesekiel näkee näyssä uuden virran, -
jonka alkulähde on temppelin alla Jerusalemissa.
Veden on pakko laskea Kuolleeseenmereen.
Jerusalem on vuorten ympäröimä. Lounaispuolella on yksi aukko.
Se johtaa Kuolleeseenmereen. Se on Kidronin laakso.
Se on nykyisin hyvin kuivaa seutua. Hesekiel näki siellä virran.
Virtaan liittyi sivujokia. Se syveni kaiken aikaa.
Joen syvyyttä mittaava mies oli pian uimavesissä.
Näyssä uusi virta laski Kuolleeseenmereen Een-Gedissä.
Se sijaitsee keskellä Länsirantaa. Siellä Daavid piileskeli Saulia.
Siellä on ihana vesiputous, jonka ympärillä on luolia.
Se tuo mieleen Psalmien ihanat kuvaukset.
Hesekiel näki, miten uusi virta teki Kuolleenmeren eläväksi.
Hän näki, että kalastajat tulivat Galileasta kalaan Kuolleellemerelle.
Kuollutmeri oli elävä järvi, jolla voi kalastaa ja jonka rannalla voi asua.
Näky on kuin unelma, joka täytti ihmiset toivolla:
asiat muuttuisivat vielä.
Lopuksi kuvataan, miten kaupungin portit on rakennettu jälleen -
ja maa elää rauhassa ja vauraudessa.
Kysymys, jonka te kaikki haluatte palavasti esittää -
tai sitten ette.
Tätä temppeliä ei varmasti ole koskaan rakennettu.
Palattuaan heidän onnistui rakentaa pieni temppelinpahanen.
Eräs profeetta sanoi: "Älä pidä halpana pienten alkujen päivää."
Pakkosiirtolaisuudesta palattuaan he rakensivat pienen temppelin.
Tuota ei ole ikinä rakennettu. Milloin näky sitten toteutuu?
He eivät saaneet kuningastakaan, kun he palasivat takaisin.
Taisin sanoa, että Serubbaabel oli ylipappi. Ei, ylipappi oli Jeesua.
Serubbaabel oli käskynhaltija.
He yrittivät saada kuninkaan makkabealaisten aikana.
He perustivat puolikuninkaallisen linjan, mutta se ei kestänyt.
Kun Jeesus tuli, maassa ei ollut kuningasta, paitsi Herodes, -
edomilainen, Eesaun jälkeläinen.
Herodes yritti voittaa juutalaiset puolelleen rakentamalla temppelin.
Herodes pystytti isoja rakennuksia, kuten palatsin Massadaan.
Hän päätti rakentaa temppelin, joka oli isompi kuin Salomon temppeli.
Siitä ei ole valokuvia, -
mutta sen pienoismalliin voi tutustua Jerusalemissa.
Se on nykyisin Israelin kansallismuseossa knessetin lähellä.
Se on pienoismalli Jerusalemin kaupungista Jeesuksen päivinä.
Temppeli kohoaa suunnilleen reiden korkeudelle.
Kuvassa näkyvät temppeli, Salomon pylväskäytävä, -
Kaikkeinpyhä ja pyhä. Tässä on kuva pienoismallin temppelistä.
Se on otettu Öljymäen suunnasta. Siinä on kaksi pylvästä ja esirippu.
Se on näkemisen arvoinen.
Herodeksen temppeli ei ollut Hesekielin näyn mukainen.
Se noudatteli Herodeksen arkkitehdin näkemystä.
Siihen oli otettu ideoita Salomon temppelistä, mutta se oli erilainen.
Ihminen olisi sormeni korkuinen.
Temppeliä rakennettiin yhä Jeesuksen aikana.
Temppelin kiviä voi vieläkin nähdä Itkumuurilla eli nykyisin Länsimuurilla.
Jos kysyy tietä Itkumuurille, juutalainen ohjaa verotoimistoon.
Juutalaiset kutsuvat sitä nykyään Länsimuuriksi.
Länsimuuri on vain temppelin perustus, -
joka tasaa harjannetta.
Temppelin perustaksi rakennettiin koroke. Näkyvillä on yksi reuna.
Kivet ovat pituudeltaan 12 metriä sekä korkeudeltaan ja leveydeltään 90 cm.
Ne on kaiverrettu ilman vasaran ja taltan ääntä.
Kukkulan alla on luola, josta kivet on kaiverrettu.
Kiviaines on niin pehmeää, että sitä voi kaivertaa vaikkapa kynnellä.
Kun lohkare tuodaan ulos, se hapettuu ilmassa ja kovettuu.
Temppeli voitiin rakentaa ilman työkalujen ääniä.
Kivet veistettiin maan alla ja nostettiin maan pinnalle kovettumaan.
Jeesus sanoi, ettei temppelistä jää kiveä kiven päälle.
Itkumuuri ei ole temppeliä.
Vasta hiljattain arkeologit ovat löytäneet temppelin kiviä -
suuresta röykkiöstä lounaiskulman kaivausalueelta.
Temppeli ei ollut valmis vielä silloinkaan, -
kun roomalaiset tuhosivat sen 70 jKr. Jeesuksen profetia täyttyi.
Rakennetaanko sitä koskaan?
Jotkut sanovat, ettei sitä pidä tulkita kirjaimellisesti -
ja että sen tarkoitus oli vain tuoda toivoa.
On myös mahdollista, että Jumala halusi heidän rakentavan temppelin, -
mutta he ohittivat Hesekielin suunnitelman -
ja rakensivat oman versionsa, johon he arvelivat heillä olevan varaa.
Toinen vaihtoehto on se, että temppeli rakennetaan tulevaisuudessa.
Monet kristityt uskovat, -
että juutalaiset rakentavat sen ennen Jeesuksen paluuta -
tai että se rakennetaan tuhatvuotisessa valtakunnassa.
Saa nähdä, miten käy.
Olen varma, että minulla on Jumalan suunnitelma Hänen asuinsijastaan.
Tämä oli Hesekielin suunnitelma, jonka Jumala oli innoittanut.
Tämä oli Jumalan suunnitelma.
Sen on piirtänyt arkkitehti.
Tämä on Jumalan suunnitelma asuinpaikastaan maan päällä.
Ehkä sen näkee paremmin näin päin.
JEESUS
Se oli Hänen temppelinsä maan päällä.
Tulkaa vähän lähemmäs katsomaan, jos ette saa selvää.
Sinä olet nyt Jumalan temppeli.
Jumala ei asu käsillä tehdyissä temppeleissä.
Se sanotaan kahdesti Uudessa testamentissa. Hän asuu ihmisissä.
En tiedä, rakennetaanko Hesekielin temppeliä ikinä.
Se oli unelma, joka piti toivoa yllä pakkosiirtolaisissa.
Kerran vielä he palaisivat, ja kaikki olisi ihanasti.
Jos se toteutuu kirjaimellisesti, sehän olisi mahtavaa.
Tähän voisi tuhlata paljon mustetta -
ja joutua samalla sivuun siitä, että me olemme Jumalan temppeleitä.
Miksi sitten lukea Hesekielin kirjaa?
Se kertoo Jumalasta ensinnäkin sen, että Hän tuomitsee oman kansansa.
Se täytyy muistaa: tuomio alkaa Jumalan huoneesta.
Moni luulee välttyvänsä tuomiolta, kun vain uskoo Jeesukseen.
Me kaikki joudumme Kristuksen tuomioistuimen eteen.
Jumala tuomitsee oman kansansa tiukemmalla mitalla kuin muut kansat.
Lisäksi se muistuttaa, että Jumala kostaa. Meidän ei tarvitse kostaa.
Jos ihmiset kohtelevat meitä väärin ja epäystävällisesti -
tai kiusaavat, vainoavat tai tappavat meitä, -
meidän ei tarvitse yrittää kostaa. Jumala tekee sen.
Muista se, kun joku kohtelee sinua kaltoin. Sääli häntä.
Älä ole vihainen. Jumala maksaa hänelle.
Rukoile vainoojien puolesta. Siunaa niitä, jotka sinua kiroavat.
Kristittyjä pidetään pehmeinä tämän takia, mutta emme ole sitä.
Me vain uskomme Jumalaan.
Kolmanneksi Jumala asettaa kansansa aina ennalleen.
Seurakunta ei koskaan katoa, kuten ei Israelkaan katoa.
Olette iankaikkisuuskansaa. Israel ja seurakunta ovat aina oleva.
Eräänä päivänä on oleva yksi lauma ja yksi Paimen.
Ilmestyskirja käsittelee monia Hesekielin kirjan teemoja.
Monet kristityt eivät ymmärrä Ilmestyskirjaa, -
koska he eivät tunne Vanhaa testamenttia.
Ilmestyskirja siteeraa Vanhaa testamenttia 300 kertaa.
Täytyy tuntea Vanha testamentti, jotta voi ymmärtää Ilmestyskirjaa.
Ilmestyskirja poimii symboleja Hesekielin kirjasta.
Ellei tunne Hesekielin kirjaa, Ilmestyskirja jää arvoitukseksi.
Se on yksi syy lisää tutkia Hesekielin kirjaa.
Ennen kaikkea se antaa kuvan Jumalan kaikkivaltiudesta.
Hän on kaikkialla läsnä. Muistatte ne pyörät Hänen valtaistuimensa alla.
Lisäksi Hän on kaikkitietävä. Hän näkee ja tietää kaiken.
Hesekielin kirja huokuu Jumalan pyhyyttä.
Hän on liittänyt nimensä kansaan. Hänen maineensa on kiinni meistä.
Jumalan oli tuotava heidät takaisin, jotta Hän saa puhdistettua maineensa.
Voimme vedota Jumalan nimeen ja maineeseen. Mooseskin teki niin.
"Mitä ihmiset ajattelevat, jos toimit niin?" Se on voimallinen vastaveto.
Vedotkaa Hänen nimeensä. Hänen maineensa on meidän käsissämme.
Meidän tekomme joko parantavat tai huonontavat Jumalan mainetta.
Jumala puhdistaa aina oman maineensa.
Siksi Jumala asettaa kansansa ennalleen. Hän puhdistaa nimensä.
Hän ei voi antaa maailman ja kansojen kuvitella, -
että Hän on mennyttä, koska Hänen kansansa on mennyttä.
Siksi Hän ei anna kansansa hävitä. Hän asettaa heidät aina ennalleen.
Monet saattavat kadota matkalla, mutta Jumalan kansa jatkaa kulkuaan.
Tilaa Pawsonin opetussarjoja TV7-kaupasta: www.tv7.fi/kauppa tai 0400 721 599
Suomennos: TV7